תמונה על הקיר 
כָּל שָׁעָה כְּשֶׁמִּתְחַלֶּפֶת ; מִתְוַסֶּפֶת מְקָרֶבֶת ; אֹשֶׁר לְיָמִים טוֹבִים ; עַל הַקִּיר תְּמוּנָה, שֶׁל קֶשֶׁת ; אִשָּׁה עַל צוּק לוֹחֶשֶׁת ; קוֹלָהּ נִשָּׂא לְמֶרְחַקִּים. ; שׁוּב חֲלוֹמוֹת ; בֵּין קִירוֹת רַבִּים ; עַל אוֹתוֹ כּוֹכָב מֵאִיר ; כְּמוֹ שִׁיר שֶׁרַק הִתְחִיל ; חֲלוֹמוֹת בֵּין קִירוֹת הָעִיר ; עַל אוֹתוֹ כּוֹכָב מֵאִיר ; כְּמוֹ קֶשֶׁת ; שֶׁל תְּמוּנָה עַל קִיר ; כָּל דַּקָה פֹּה אַהֲבָה ; רוּחוֹת אָבִיב לְיָדָהּ ; וַחֲדָרִים שֶׁמִּתְמַלְּאִים ; הַשֶּׁמֶשׁ מְגַלְגֶּלֶת ; בַּלַּיְלָה מִתְרַחֶקֶת ; שָׁבָה לְעוֹד בֹּקֶר צִבְעוֹנִי ; שׁוּב חֲלוֹמוֹת... ; עוֹד פְּסִיעָה וּקְצֵה הַקַּיִץ ; עוֹד אִשָּׁה בּוֹנָה לָהּ בַּיִת ; לְחַמֵּם יָמִים קָרִים ; כָּל שָׁעָה כְּשֶׁמִּתְחַלֶּפֶת ; אוֹסֶפֶת מְקָרֶבֶת ; אֹשֶׁר לְיָמִים טוֹבִים ; שׁוּב חֲלוֹמוֹת...; 